Susisiekimo komunikacijų statybos, rekonstravimo ir remonto, dalyvaujant fiziniams ir juridiniams asmenims,

tvarkos aprašo, patvirtinto

Vilniaus rajono savivaldybės tarybos

2022 m. kovo 25 d. sprendimu Nr. T3-85

2 priedas

**DARBŲ ATLIKIMO SUTARTIS**

Vilniaus rajono savivaldybės administracija (toliau – **Savivaldybės administracija**), atstovaujama direktoriaus , veikiančio pagal Savivaldybės administracijos nuostatus, ir, \_\_\_\_\_\_\_\_\_\_\_\_\_\_\_\_\_\_\_\_\_, atstovaujamas \_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal (toliau – **Pareiškėjas**), kartu vadinami Šalimis, atsižvelgdamos į tai, kad:

-         pagal Lietuvos Respublikos kelių įstatymo nuostatas vietinės reikšmės viešieji keliai ir gatvės nuosavybės teise priklauso savivaldybėms;

-        gatvių, kurios nėra valstybinės reikšmės kelių tąsa, projektavimo, tiesimo, rekonstravimo, taisymo (remonto) ir priežiūros darbus organizuoja ir užsakovo funkcijas atlieka savivaldybės;

-        savivaldybės funkcija yra vietinės reikšmės kelių, gatvių ir inžinerinių tinklų priežiūra, taisymas ir tiesimas;

-         ir siekdamos sudaryti sąlygas Savivaldybės administracijai atlikti teisės aktuose nustatytas funkcijas bei tenkinti visuomenės poreikius,

susitarė ir sudarė šią darbų atlikimo sutartį (toliau – Sutartis).

**1.      Savivaldybės administracija įsipareigoja:**

1.1.  Pareiškėjo suteiktas lėšas naudoti Savivaldybės administracijos nuostatuose numatytiems tikslams įgyvendinti;

1.2.  Pareiškėjo suteiktas lėšas Sutartyje ir teisės aktuose nustatyta tvarka naudoti susisiekimo komunikacijų darbams \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(toliau – Darbai) atlikti;

1.3.  Informuoti Pareiškėją (esant jo prašymui) apie Sutarties vykdymo eigą;

1.4.  Sutartyje numatytus Darbus atlikti iki\_\_\_\_\_\_\_\_\_\_\_\_\_\_\_\_\_\_\_\_\_\_.

**2.      Pareiškėjas įsipareigoja:**

2.1. Pervesti Savivaldybės administracijai 50 % Darbų vertės (nurodytos sąmatoje arba kituose statybos skaičiuojamosios kainos nustatymo dokumentuose), t. y.,\_\_\_\_\_\_\_\_\_\_\_\_\_ Eur lėšas į Savivaldybės administracijos sąskaitą, nurodytą Sutarties rekvizituose. Lėšos pervedamos į Savivaldybės administracijos sąskaitą ne vėliau kaip per 1 mėnesį nuo šios Sutarties registracijos dienos;

2.2. Pareiškėjas pervesdamas lėšas Sutarties 2.1. p. nustatyta tvarka mokėjimo paskirtyje nurodo šios Sutarties registracijos numerį. Atlikęs pavedimą Pareiškėjas apie tai raštu praneša Savivaldybės administracijai tiesiogiai arba el. paštu vrsa@vrsa.lt;

2.3. Šalys įsipareigoja savo apskaitoje ir atskaitomybėje atspindėti suteiktas/gautas lėšas. Savivaldybės administracija nėra PVM mokėtoja.

3.      Sutartis gali būti nutraukta:

3.1  Šalių susitarimu;

3.2  Pareiškėjo sprendimu, įspėjant raštu Savivaldybės administraciją prieš 1 mėnesį iki planuojamo Sutarties nutraukimo. Tokiu atveju Pareiškėjas įsipareigoja padengti Savivaldybės administracijos išlaidas, kurias jai teko patirti dėl įsipareigojimų pagal šią Sutartį įgyvendinimo ir Darbų, atliekamų pagal Sutartį, atlikimo;

3.3 Savivaldybės administracijos sprendimu, įspėjant raštu Pareiškėją prieš 1 mėnesį iki planuojamo Sutarties nutraukimo. Tokiu atveju Savivaldybės administracija įsipareigoja padengti Pareiškėjo išlaidas, kurias jam teko patirti dėl įsipareigojimų pagal šią Sutartį įgyvendinimo ir Darbų, atliekamų pagal Sutartį, atlikimo;

3.4  Šaliai reikšmingai pažeidus Sutartį (nustatant pažeidimo reikšmę vadovaujamasi teisės aktuose įtvirtinta esminio sutarties pažeidimo sąvoka). Tokiais atvejais viena Šalis kitos Šalies reikalavimu privalo grąžinti tai, ką yra gavusi pagal Sutarties 2.1 punktą.

4.      Darbų atlikimo terminas gali būti pratęsiamas Šalių rašytiniu susitarimu dėl šių, nuo Darbų rangovo nepriklausančių, aplinkybių:

4.1. Darbai negali būti vykdomi dėl nepalankių gamtinių sąlygų (taikoma tiems darbams, kurie pagal darbų technologinius procesus negali būti vykdomi esant nepalankioms gamtinėms (oro) sąlygoms, turinčioms neigiamos įtakos darbų kokybei);

4.2. Atsiradus Sutartyje nenumatytiems darbams;

4.3. Darbai (jų dalis) negali būti vykdomi Sutartyje nustatytais terminais dėl bet kokio vėlavimo, kliūčių ar trukdymų, kilusių dėl kitų asmenų neveikimo arba netinkamo veikimo.

5. Esant pagrįstam poreikiui (PVM tarifo pakeitimai, metiniai infliacijos pokyčiai ir t.t.), Sutartis gali būti keičiama abiejų Šalių rašytiniu susitarimu ir kitais atvejais, nenumatytais Sutarties 4 p.

6. Sutartis sudaroma raštu 2 (dviem) egzemplioriais (po vieną kiekvienai Šaliai) arba elektroninio ryšio priemonėmis (tokiu atveju pasirašyta ir užregistruota Sutartis kitai Šaliai pateikiama el. paštu ar kitu el. būdu). Abu Sutarties sudarymo būdai yra laikomi lygiaverčiais.

7.      Ginčai dėl Sutarties sprendžiami Šalių susitarimu, o susitarti nepavykus - Lietuvos Respublikos įstatymų nustatyta tvarka teisme pagal Savivaldybės administracijos buveinės vietą.

8.     Sutartis įsigalioja ir sukuria prievoles nuo tos dienos, kai Šalys ją pasirašo ir Sutartis įregistruojama Savivaldybės administracijos vidaus teisės aktų nustatyta tvarka.

9.      Prie Sutarties pridedama:

9.1. Darbų atlikimo sąmata;

9.2. Darbų atlikimo vietos schema.

10. Šalių rekvizitai:

**Pareiškėjas: Savivaldybės administracija:**

Rinktinės g. 50, LT-09318 Vilnius

Įstaigos kodas 188708224

El. paštas vrsa@vrsa.lt

Tel. Nr. 852751990

Luminor Bank AB, banko kodas 40100

A/S LT71 4010 0424 0005 0316